Cesarhanmun/geonobi-data huggingface dataset:
地名: 信川 (黄海道, 郡)
年: 1659.0

○戊子/盡遞諫院多官, 推考安岳郡守姜琠、信川郡守趙汝秀、黃海監司姜瑜。 先是李起浡於國恤之初, 來哭闕下而去, 有一宰臣見而知之者。 尹趾美以論事失實引避, 李性恒、黃儁耉、閔周冕、趙壽益亦皆引避, 憲府竝請遞差。 且曰: "宮家設庄之弊, 言之已久。 近日安岳等地, 新設宮庄,强占民田, 數邑之民, 怨苦騰聞。 頃者査覈之事, 本道監司擧査官, 所當明覈歸正, 使民無怨, 而伏見査覈啓本, 則査官等顚倒實狀, 恣爲抑勒。 方有受害之冤, 而反加蒙利之名, 不分上下之野, 而請分無約之田。 至曰此爲順民益下,其縱數宮家, 欺瞞朝廷之狀, 誠爲可駭。 監司非不知是非所在, 而只據査官之報, 矇然馳啓, 亦甚無謂。 請安岳郡守姜琠、信川郡守趙汝秀罷職, 黃海監司姜瑜從重推考。 公私賤無後身死者田宅奴婢, 歸之本寺本主, 乃國家金石之典。頃年推刷事目中, 公賤之娶他婢, 而身死者, 雖有子女, 謂同無後, 盡取田宅奴婢, 屬之本寺。 以此數年之間, 無稅之田浸廣, 失所之民漸多, 其弊將不勝言。 請公私賤無後身死者, 屬公之法, 一依《大典》施行。" 答曰: "依啓。 琠、汝秀姑先從重推考, 末端之事, 未詳其由, 當問而處之。" 仍令政院問啓。 掌隷院啓: "以乙未推刷事目中, 有奴婢無子息、夫妻俱歿者, 田宅奴婢, 依法典給己之官主一款, 而公賤之娶他婢身死者, 雖有子女, 謂同無後, 其田宅奴婢, 屬之本司, 則不在於事目中矣。"

○戊子/正言尹趾美, 引避啓曰: "李起浡於國恤之初, 來哭闕下而去, 有一宰臣見而知之云。 臣論事失實, 請遞。" 李性恒、黃儁耉、閔周冕、趙壽益, 亦皆引避。 執義李慶徽等, 啓請竝遞。 且曰: "宮家設庄之弊, 言之已久。 近日安岳等地, 新設宮庄, 强占民田, 數邑之民, 怨苦騰聞。 頃者査覈之事, 本道監司與査官, 所當明覈歸正, 使民無怨, 而伏見査覈啓本, 則査官等顚倒實狀, 恣爲抑勒。 方有受害之冤, 而反
                〔加〕
              蒙利之名, 不分上下之野, 而請分無約之田, 至曰: ‘此爲順民益下。’ 其縱臾宮家, 欺瞞朝廷之狀, 誠爲可駭。 監司非不知是非所在, 而只據査官之報, 矇然馳啓, 亦甚無謂。 請安岳郡守姜琠、信川郡守趙汝秀, 罷職, 黃海監司姜瑜, 從重推考。 公私賤無後身死者, 田宅、奴婢, 歸之本寺、本主, 乃國家金石之典。 頃年推刷事目中, 公賤之娶他婢而身死者, 雖有子女, 謂同無後, 盡取田宅、奴婢, 屬之本寺。 以此數年之間, 無稅之田寢廣, 失所之民漸多, 其弊將不勝言。 請公私賤無後身死者, 屬公之法, 一依《大典》施行。 答曰: "依啓。 琠、汝秀姑先從重推考。 末端事, 未詳其由, 當問而處之。" 仍令政院問啓。 掌隷院啓, 以乙未推刷事目中, 有奴婢無子息夫妻俱沒者, 田宅、奴婢, 依法典, 給己之官主一款。 而公賤之娶他婢身死者, 雖有子女, 謂同無後, 其田宅、奴婢, 屬之本司, 則不在於事目中矣。 執義李慶徽引避曰: "以此事, 失業呼冤者, 在處皆然, 而該院回啓以爲, 此一款不載於事目中。 無乃京司務爲刻薄, 外官惟事奉行, 致令害及於民, 而怨歸於國歟? 若然, 尤可痛革嚴禁, 而不可因循者也。 臣旣泛引事目, 謬妄著矣。" 仍請遞。 諫院請出, 從之。
地名: 信川 (黄海道, 郡)
年: 1662.0

○庚寅/掌令朴世堅請對入侍。 上曰: "請對者何事。" 世堅進曰: "頃者陵幸還駕時, 不使軍兵騎射, 閱武時, 氣象亦頗從容, 誠爲好矣。 而大將中軍, 不能齊整變陣, 則至於親自指揮傳敎之際, 多有急遽之色。 殿下心上, 常留此等思念, 決非治心之要。" 至引程明道暮歸觀獵事證之, 上曰: "閱武, 所以習操鍊也。 親臨, 所以觀勤慢也。 有國者不可全忘戎政, 予不知其不可也。" 世堅曰: "經筵久廢, 下情悶鬱。 今也至於郊外擧動, 而獨靳開筵, 愚下之人, 孰知玉候連在違豫中也。 引接儒臣, 不當如是之疎闊也。" 上曰: "頃日則眼患深重, 妨於看字, 近有喘急之證, 妨於酬酢言語, 不得引接矣。" 世堅仍陳前啓, 請罷平山、信川兩邑屯田, 符同宮奴, 妄爲指示者, 請竝査出治罪, 上曰: "掌令所謂手本中地大結小事査覈, 而其宮奴, 亦令本道査出。" 世堅曰: "宗室外居者不給祿, 太薄於親親之道, 請給其祿。" 上允之。 世堅又曰: "宮家免稅事, 頃日纔已稟定, 而五百結似太多矣。 曾在宣、仁兩朝, 宮家免稅之數, 多寡雖殊, 皆從簡約, 或未滿職田之數, 此非殿下所當取法乎? 今宜更加酌定, 歸於適中也。 此事所當論啓爭執, 而不如登對時從容, 故臣敢陳達矣。" 上有慍色曰: "欲論啓, 則直爲論啓可矣, 何可如是云也。 必欲更定, 則依前置之可矣。" 世堅曰: "臣以愚忘之見, 妄干咫尺天威, 辭不達意, 致勤聖敎, 死罪死罪。 旣失論事之體, 何敢晏然, 請遞。" 退待。
地名: 信川 (黄海道, 郡)
年: 1663.0

○吏曹啓曰: "內需司以壽進宮屬各邑奴婢及土田耕食者, 於義宮屬信川於蘆里農庄募民等, 束伍雜役勿侵事, 呈手本啓下矣。 近來民役偏苦, 比前益甚, 其在一視之義, 不宜異同於公私。 雖內司之奴, 亦許充定軍伍, 則至於兩宮奴, 獨令勿許不可。 況宮庄投入者, 率皆避役奸民, 此而開路, 則是爲淵藪驅民也。 雖有前規, 國體民弊, 所關甚大, 不敢奉行。 竝宜勿施。" 上曰: "旣謂之有前規, 又謂之不可開路, 似涉無據也。 依前擧行。" 承旨金益炅啓曰: "該曹防啓, 可謂得體, 聖明不之允, 又以無據責之, 臣竊爲慨然也。" 上曰: "此與內司奴婢有間。 旣有田土, 雜役勿侵, 自是常事。 啓辭之意, 予實未曉也。 卽爲分付。"

○吏曹啓曰: "內需司以壽進宮所屬各邑奴婢及庄土耕食者, 及於義宮所屬信川地庄內募民等, 束伍、雜役勿侵事, 呈手本啓下。 近來民役偏苦, 比前益甚, 其在一視之義, 不宜以公私有異。 雖內司之奴, 亦許充定軍伍, 則至於兩宮之屬役者, 不可獨令勿許。 況宮庄投入者, 率皆避役奸民, 此而開路, 則是爲淵
                〔藪〕
              驅民也, 雖有前規, 國體民弊, 所關甚大, 不敢奉行, 竝宜勿施。" 上曰: "旣謂之有前規, 又謂之不可開路, 似涉無據也, 依前擧行。" 承旨金益炅, 又爲陳啓, 上不從曰: "此與內司奴婢有間。 旣有土田, 雜役勿侵, 自是常事, 啓辭之意, 予實未曉也。" 卽爲分付。 國家因循舊制, 各殿皆有私藏。 上則有內需司, 大王大妃、王大妃、中殿各私一帑, 如壽進宮、於義宮、明禮宮之屬, 或以無後王子之家財, 或以大王潛邸時家財, 別立一宮之號, 分屬於各殿, 以爲私財, 以宦官主之, 親戚恩澤及法外需用, 皆出於此。 其後日益增加, 廣占土田, 掠奪臧獲, 募集奸民, 州縣莫敢問, 法官不能禁, 言時弊者, 皆以此爲首。 而上所謂壽進、於義, 與內司有別者, 蓋屬於兩慈殿故也。 上以事關慈殿, 徒事掩覆, 峻拒有司執法之請, 此所以滋蔓益甚, 不可救正者也。
地名: 信川 (黄海道, 郡)
年: 1802.0

○備局言: "壯勇營撤罷後, 錢、穀、木、布、屯土、軍器、公廨, 區處移屬, 軍兵接濟、戶曹ㆍ內司各衙門奴貢給代措處之方, 各具別單以入。"
                【錢、穀、木、布區處別單, 各項米合二萬三百六十三石, 屬之惠廳, 各項米合六千八百二十三石, 屬之戶曹。 各項太合二千一百六十六石, 屬之惠廳, 各項太合二千六百九十二石, 屬之戶曹。 各項木合二百十五同, 屬之惠廳, 各項木合二百四十同, 屬之戶曹, 各項木合四同, 屬之兵曹, 各項木合二十四同, 屬之訓局。 各項木合二十二同, 屬之禁營, 木八同, 屬之御營, 木二十同, 屬之嶺南。 各項布合二十四同, 屬之戶曹, 各項布合十五同, 屬之兵曹。 各項錢合四千六百兩, 屬之惠廳, 各項錢合二千一百五十五兩, 屬之戶曹, 各項錢合四百五十三兩, 屬之禁營, 各項錢合三百十三兩, 屬之御營, 錢四十四兩, 屬之軍器寺, 各項錢合二千八百八十八兩, 屬之兵曹, 各項錢合一千八百兩, 屬之京畿, 各項錢合一萬四千六百七兩, 屬之海西, 各項錢合六萬五千九百三十八兩, 屬之關西, 各項錢合一萬六千二百十三兩, 屬之湖南, 各項錢合七千六百七十兩, 屬之嶺南, 各項錢合九千六百七十九兩, 屬之湖西, 錢三千兩, 屬之關東, 錢一千兩, 屬之關北, 錢九千兩, 屬之廣州。 別庫所管及餉色還穀仍分, 取耗秩, 各項租合六萬三千六百十五石, 小米一百十一石, 屬之京畿。 各項小米合一萬四千石, 屬之關西, 小米九百石, 屬之海西, 大、小米合一千一百九十四石, 屬之湖西, 各項米合二百八十六石, 屬之湖南, 米四千石, 屬之嶺南, 各項米合三千五百石, 屬之關東。 拜峯米二千七百石、租二千石, 鷺梁還米一千二十石, 古城還米一千石、租三千二百二十八石, 屬之各該鎭。 屯土區處秩, 扶安屯、古阜屯、固城屯、金海屯、昌原屯、橫城屯、洪州屯屬之廣州, 於支屯屬之御營, 振威屯、陰竹屯、漣川屯、始興屯屬之均廳。 鳳山屯、黃州屯、甕津屯、安州屯、傳川屯、長興屯、定州屯、振威屯、高陽屯、金浦屯、砥平屯、楊根屯、加平屯、箭串菜田稅、興德洞圃田稅、桃渚洞圃田稅、鷰谷寺白紙, 屬之內司。 水原屯、安山屯、始興屯、龍仁屯, 屬之水原府。 長淵屯、廣州屯、嘉山屯、古城屯、永柔屯、公州屯、伊川屯、龍岡屯、陰竹屯、坡州屯屬之均廳。 果川屯屬之鷺梁鎭, 拜峯屯屬之該牧官。 外別庫所管柳川、平山、信川屯稅, 長水寺稅修城庫所管大有屯, 賭地租, 莞千庫所管火巢內稅, 連山屯稅, 平薪屯稅穀, 牙兵收布七百同, 以上本是五營所管, 仍屬之水原府。】
地名: 金川 (黄海道, 郡)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 新溪 (黄海道, 縣（令）)
年: 1478.0

○刑曹三覆啓: "黃海道
              新溪囚甲士趙淳射中僧人學道罪, 奴豆乙彦聽從趙淳言敺殺學道罪, 律該趙淳(言)斬待時, 豆乙彦絞待(囚)
                〔時〕
              , 典獄囚安自淵僞造印信罪, 律該斬待時。" 皆從之。
地名: 新溪 (黄海道, 縣（令）)
年: 1483.0

○刑曹三覆啓: "新溪囚私奴下通與物故石乙山等, 燒金面家强盜罪、咸從囚軍人金仲鶴、尹莫貴、尹茂山、金北間等, 敺刦寺僧, 强脫衣物罪, 律該斬不待時。 依《續錄》, 妻子永屬所在官奴婢。" 從之。
地名: 新溪 (黄海道, 縣（令）)
年: 1494.0

○朝啓應入參員等, 會賓廳, 議獄囚。 刑曹所啓, 一, 彦陽囚金介同, 打殺妻莫德, 罪絞待時。" 韓致禮、成俊、雲水君
              孝誠、成俔、柳洵、安琛、尹慜、成世明、李承健、洪瀚、權瑠議: "依啓本施行。" 盧思愼、愼承善、金克儉議: "夫妻雖適體, 然有尊卑之分, 爲人妻而以惡言罵其夫, 不可謂無罪, 論以毆殺無罪妻, 而專科斷決, 恐爲過重。" 孫舜孝議: "莫德, 以惡言加夫, 不得無罪, 然介同, 用大杖毆殺其妻, 律當死, 然莫德罵夫, 以激其怒, 介同過用其怒耳, 初非有心殺之也。" 一, 尙衣院奴千孫, 盜庫內白絲十五兩六錢, 罪律該斬不待時。 弼商、思愼、克儉、安琛、尹慜、世明、洪瀚、權瑠議: "千孫以廳直奴, 提調開庫時, 適見絲繚, 偶盜耳, 非穿踰之比也。 且年幼, 亦可恕也。" 承善、舜孝議: "千孫罪當死, 但年少無知, 贓物亦少。" 致禮、成俊、孝誠、承健議: "千孫所盜之物不多, 然盜出御庫財物, 不可輕論。" 貴達、成俔、柳洵議: "千孫年少, 恐未知盜御府財物之爲死罪, 贓少, 情亦可恕, 然盜御府財物, 律應死。" 一, 新溪囚甲士鄭守同, 毆殺其保安元生, 罪律該斬待時。 弼商等議: "依啓本施行。" 一, 光山囚私奴石敬, 毆殺白丁崔儉丁, 罪律該絞待時。 弼商等議: "依啓本施行。" 一, 竹山囚私奴崔潭背主, 罪律該絞不待時。 弼商等議: "依啓本施行。" 命千孫、金介同特減死, 杖一百、流三千里, 餘皆依律。
地名: 新溪 (黄海道, 縣（令）)
年: 1545.0

○安邊府使李久書狀內: "罪人瑠削髮變服, 隱伏于府地金剛山連脈黃龍山上峰巖下, 兔山縣監李坎男、新溪縣令卞應夢、伊川縣監曺季文、平康縣監朴光國、谷山郡守申洙, 率其瑠奴無應松, 到于黃龍山麓李雄家, 與雄次子論善, 直到巖下捕捉。" 云。 傳曰: "今見書狀, 至爲喜矣。 別爲措置, 宣傳官及禁府郞廳等, 發遣拿來, 俾無逃避與自盡之弊。" 彦迪回啓曰: "卽行移於一路所經各官, 軍人多數抄發, 與宣傳官等, 同意次次護送。 若有推問節次, 則使兔山縣監李坎男領來, 坎男若還本官, 則令安邊府使李久, 領來何如?" 傳曰: "啓意爲當。 其瑠奴子及止接家人等, 一時竝拿來。"

○丁酉/尹仁鏡、李芑、鄭順朋議啓曰: "李坎男功最重, 陞堂上爲當, 其餘守令,
                【新溪縣令卞應夢、谷山郡守申洙、伊川縣監曺季文、平康縣監朴光國。】
              賞加爲當。 李久事, 雖未及措置, 然捕瑠事目, 初七日頒布, 則監司祗受, 而又行移於各道, 恐中道遲滯, 必不得趁時而行, 故不及聞知而然也。 請依他守令例, 賞加爲當。 全霖免鄕, 其餘人次次論賞, 權應挺事, 上敎至當, 臣等已欲議啓矣。 請依守令例賞加。 且律文云: ‘民授民職, 軍授軍職。’ 前萬戶高舜衡, 軍職除授, 其餘,
                【訓導金連宗、閑良李應參、別監蔡亨山、座首陳厚ㆍ姜濱ㆍ韓澤。】
              依自願三階, 綿布二百匹中論賞, 兔山統將、
                【羅隱。】
              盜直等,
                【權戒孫等十人, 捕瑠奴無應松者也。】
              綿布論賞爲當。" 答曰: "皆如啓。" 仍傳曰: "前日劉寬, 告權城之事而推之, 則似爲不實。 然當今人心暴惡。 被告者受罪, 告者無賞, 則人誰肯告? 若不有告者, 自上何事知之哉? 劉寬不爲論賞, 於予中心甚爲未便, 何如?" 仁鏡等回啓曰: "(權成)
                  〔權城〕
                
              旣受其罪, 則劉寬固宜論賞。 但今方在喪, 三年後相當職除授爲當。" 答曰: "此意亦言于政院, 捧承傳。"

○兩司啓曰: "知中樞府事權橃, 懜不知是非, 多發不正之論, 以爲先朝舊臣, 留難至此, 物情甚爲未便。 請速命罷。 賞以勸功, 人主大柄。 瑠之見捉, 臣子孰不喜快? 然償功之格, 已有節目, 不宜濫加也。 事目內元有職者加三階, 資窮者陞堂上云。 兔山縣監李坎男, 元加中訓。 而非資窮者, 則不可陞堂上明矣。 所謂加三階者, 乃指堂下加資而言也。 然則坎男賞加, 宜止於通訓, 而今者特授通政重加, 與事目有異, 至爲未便。 請還收成命。 新溪縣令卞應夢、谷山郡守申洙、平康縣監朴光國, 亦以爲有功於捕瑠, 竝命特加, 捕瑠之功, 實本於坎男。 先捉瑠奴無應松, 因此而捕捉, 則應夢等之追到, 有何功勞乎? 況此人等, 皆以爲資窮, 當陞堂上, 堂上重加, 不可濫授無功之人。 請還收成命。 罪人羅湜, 累出兇徒之招, 罪犯非輕, 而流配南方近地, 殊無懲罪之意。 請移配極邊。 成子澤配所, 亦在妻鄕隣邑, 至爲未便。 請竝移配邊遠。" 答曰: "權橃, 如啓。 坎男事, 捕得如此兇逆大奸之人, 而通訓加則凡朝官計仕, 自然爲之矣, 豈以爲賞乎? 甚爲不關, 陞堂上何以言其過? 餘守令等雖曰追到, 不小罪人, 越境追捕, 一資何過? 雖直捕境內盜賊, 固當論賞矣。 羅湜、成子澤事, 如啓。"
地名: 新溪 (黄海道, 縣（令）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 新溪 (黄海道, 縣（令）)
年: 1615.0

○(備邊司啓曰: "价川官人崔貴福等, 呈狀于本司曰: ‘本郡之守, 頻數遞易, 十年之間, 經十二官員, 人吏、奴婢, 疲於迎送, 幾盡流散。 今以新官陪去事, 裹糧遠來, 一朔留京。 人馬俱飢, 丐乞連命之際, 前郡守以本郡有奴婢, 呈狀吏曹, 公洪道
                林川郡守相喚換。 山峽窮民, 今將越四道, 往迎於千里之外。 而新郡守箇滿, 不滿一二年間, 又將有迎送之弊。 孑遺殘民, 勢難聊生。 平安、黃海兩道中, 從便相換, 庶有蘇息之望’云云。 守令除拜, 不可以本邑人吏、官屬所訴, 有所撓改。 而价川以西方近塞之邑, 殘弊已甚, 曠官日久。 若使疲弊之民, 當此農時, 越千里迎去, 則非但赴任益遲, 官事虛疎, 似非朝廷恤民之意。 往年尹晊, 金溝縣令, 與新溪相換, 臺諫以‘越三道相換, 貽弊邑民’之故, 論啓改正。 价川之於林川, 道里之遠, 尤甚於新溪, 則郡人之呈訴, 誠可哀矜。 或以未赴任守令, 或隣近邑守令, 從便相換, 使之速赴任所, 一以祛遠民迎送之害, 一以除邊邑久曠之弊, 似爲便當。" 王從之。)
地名: 新溪 (黄海道, 縣（令）)
年: 1671.0

○戊午/瑞興人趙大立, 殺其府使李宇柱。 大立以面書員, 盜隱田結事覺, 宇柱欲殺之, 大立遂逃。 是月初七日, 宇柱從冬至使到鳳山, 還至車踰嶺, 大立放砲, 中其要害而走, 宇柱卽死。 事聞, 朝野駭愕。 上下敎曰: "瑞興府殺長吏之變, 極爲驚慘。 本府降號爲縣, 且闔郡停擧。 捕得者重賞之意, 分付諸道, 審加物色, 期於必捉, 府使逢變時, 所率下人, 移囚兵營, 使之嚴治。 初宇柱從者, 皆知爲大立, 而不卽追捕, 官奴太一等, 自其處逃走, 太一之族金好善等五人, 被本官侵督, 密詗大立逃匿處, 相與掩捕押送, 未及官門五里許, 好善發佩刀, 斷其縳大呼曰, 罪人逃矣, 大立遂逸。 蓋好善, 預知大立之謀, 故因大立恐喝之言, 慮其情迹彰露, 故爲解縱。 遂皆嚴刑窮問, 而終不服, 或有徑斃者。 備局以好善情
                〔迹〕
              , 無異大立, 請直爲處斬, 遂命斬于境上, 以警衆。 宇柱所率下人十餘人, 竝加嚴刑, 且本府鄕所等, 不卽報知于監營, 又不來會於府使治喪之時, 亦令嚴刑。 以兵使具鎰, 逢此大變, 不能譏捕, 累度推考, 兼官新溪縣令金弘振, 以專委鄕所, 經還本縣, 下禁府奪其告身。 大立終不就捕。

○戊午/瑞興人趙大立, 殺其府使李宇柱。 大立以面書員, 盜隱田結, 事覺, 宇柱欲殺之, 大立遂逃。 是月初七日, 宇柱從冬至使到鳳山, 還至車踰嶺, 大立放砲, 中其要害而走, 宇柱卽死。 事聞, 朝野駭愕。 上下敎曰: "瑞興府殺長吏之變, 極爲驚慘。 本府降號爲縣, 且闔郡停擧。 捕得者重賞之意, 分付諸道, 審加物色, 期於必捉。 府使逢變時所率下人, 移囚兵營, 使之嚴治。" 初, 宇柱從者, 皆知爲大立, 而不卽追捕, 官奴太一等, 自其處逃走。 太一之族金好善等五人, 被本官侵督, 密詗大立逃匿處, 相與掩捕押送。 未及官門五里許, 好善拔佩刀斷其縛, 大呼曰: "罪人逃矣。" 大立遂逸。 蓋好善與知大立之謀, 故因大立恐喝之言, 慮其情迹彰露, 故爲解縱。 遂皆嚴刑窮問, 而終不服, 或有徑斃者。 備局以好善情跡, 無異大立, 請直爲處斬。 遂命斬于境上以警衆。 宇柱所率下人十餘人, 竝加嚴刑。 且本府鄕所等, 不卽報知于監司, 又不來會於府使治喪之時, 亦令嚴刑。 以兵使具鎰逢此大變, 不能譏捕, 累度推考。 兼官新溪縣令金弘振以專委鄕所, 徑還本縣, 下禁府, 奪其告身。 大立終不得捕。
地名: 文化 (黄海道, 縣（令）)
年: 1398.0

○道傳字宗之, 號三峯, 安東
              奉化人, 刑部尙書云敬之子。 前朝恭愍庚子, 中成均試, 壬寅, 中同進士, 累遷至通禮門祗(侯)
                〔候〕
              。 丙午, 連喪父母, 廬墓終制。 辛亥, 召拜太常博士。 恭愍親享宗廟, 道傳按圖製樂器。 遷禮儀正郞、藝文應敎, 進成均司藝。 甲寅, 恭愍薨, 乙卯, 殘元使者至境上, 道傳曰: "先王決策事明, 今迎元使不可。 且元使欲加我罪名而赦之, 其可迎乎?" 時宰不聽, 道傳强言之, 見怒貶會津。 甲子, 賀聖節使鄭夢周, 擧爲書狀官赴京, 還拜成均司成。 丁卯, 乞郡爲南陽府使。 戊辰, 上當國, 召拜大司成, 屢獻計, 陞密直提學、知貢擧。 爲十學都提調, 敎詳明太一諸算法, 移藝文提學, 作《胗脈圖訣
                  〔診脈圖訣〕
                》。 己巳, 與趙浚等, 請革私田。 恭讓立, 陞三司右使, 以中興功臣封忠義君。 庚午, 陞政堂文學。 尹彛、李初誣罔之獄作, 道傳力主其議, 鄭夢周言於上, 寢之。 道傳以計稟使如京。 辛未, 上言刑賞得失, 恭讓不能容, 貶羅州。 壬申, 召還, 與南誾等定計推戴。 上卽位, 策勳爲一等, 加門下侍郞贊成事、兼判尙瑞。 又以計稟使如京, 陞判三司事、兼判三軍府事。 爲三道都統使, 作《陣圖》、《蒐狩圖》、《經國典》、《經濟文鑑》。 又作樂歌, 有《夢金尺》、《受寶籙》、《文德》、《納氏》、《靖東方》等曲。 與鄭摠等, 修撰《高麗國史》。 封奉化伯, 階特進崇祿。 丙子, 同知貢擧, 始用初場講經之法。 丁丑, 宣撫東北面, 定州郡名, 築孔州城。 戊寅春, 還, 上迎勞以厚。 道傳天資聰敏, 自幼好學, 博覽群書, 議論該洽, 常以訓後生闢異端爲己任。 嘗窮居偃仰, 自謂有文武才。 從上至東北面, 道傳見號令明肅、卒伍整齊, 進而密言曰: "美哉此軍, 何事不可濟?" 上曰: "何謂也?" 道傳對曰: "謂擊倭寇于東南方耳。" 營前有老松一株, 道傳請留詩松上, 白而書之曰: "蒼茫歲月一株松, 生長靑山幾萬重。 好在他年相見否? 人間俯仰便陳蹤。" 及開國之際, 往往醉中微誦曰: "不是漢
              高用子房, 子房乃用漢
              高。" 凡可以贊襄者, 靡不謀之, 卒成大業, 誠爲上功。 然以量狹, 多忌且怯, 必欲害其勝己, 報其宿憾, 每勸上殺人立威, 上皆不聽。 所撰《高麗史》, 恭愍以後筆削, 多不以實, 識者非之。 初道傳師事韓山
              李穡, 與烏川
              鄭夢周、星山
              李崇仁爲友, 情好實深。 後欲納交趙浚, 讒毁三人, 以成仇怨。 又以外祖禹延妻父金戩, 嘗爲僧, 潛奸奴樹伊妻, 生一女, 是爲道傳外祖母。 禹玄寶子孫以戩姻族, 熟聞其說。 道傳當初除拜, 告身淹滯, 謂爲玄寶子孫, 揚說使然, 積其憤怨。 及其得志, 必欲陷玄寶一門, 釀成其罪, 陰嗾居正等, 殺其三子及崇仁等伍人。 乃與南誾等, 欲挾幼孼, 恣行己志, 謀害宗親, 身與三子, 俱及於死。 誾, 晋州
              宜寧人, 檢校侍中乙蕃之子。 恭愍甲寅, 中成均試, 僞朝庚申, 拜社稷壇直。 乙丑, 倭寇作耗三陟郡, 城小且危, 難其守, 誾自薦以行。 旣到郡, 寇猝至, 誾開城門, 率十餘騎突出擊之, 寇敗走。 事聞, 以司僕正召還。 戊辰, 從上至威化島, 與趙仁沃等, 獻回軍之議, 且密謀推戴, 以上嚴謹, 不敢發言。 旣還, 密言於殿下, 殿下戒以勿言。 己巳, 拜鷹揚軍上護軍、兼軍簿判書, 庚午, 陞密直副使。 壬申, 恭讓信讒疑忌, 事且不測, 殿下乃召誾, 令與素歸心者, 密議推戴。 及上卽位, 拜判中樞院事, 賜奮義佐命開國功臣之號。 累遷至參贊門下府事、兼判尙瑞寺事、右軍節制使。 丁丑, 封宜城君。 誾性豪邁無檢束, 自幼好奇計, 開國之際, 功在上列。 然以不學識闇, 贊成康氏奪嫡之計, 遂與道傳等, 圖擅國柄, 欲去宗親, 卒及於禍, 年四十五。 子四, 景壽、景祐、景福、景祉。 孝生, 順天
              富有人, 知錦州
              仁立之子。 僞朝庚申, 中成均試。 癸亥, 登乙科第二人, 由堂後積官至掌令。 以世居全州, 素歸心於上, 得與開國功臣之列。 自中丞出按慶尙, 陞中樞院副使。 又爲慶尙道都觀察使, 制造兵器, 人稱精巧。 官至藝文館大提學、富城君。 年五十。 子道源。 葳, 密陽人。 初仕恭愍, 以至僞朝, 歷仕中外, 見稱才能。 金海、晋州、雞林、永興, 皆其所歷。 屢擊倭寇, 國家知有將略, 累遷至密直副使。 出鎭合浦, 領舟師攻破對馬島。 及上卽位, 朴仲質等在逮辭及, 臺諫連章請置極刑, 上營救俾全。 陞參贊門下府事, 命典禁軍。 至是, 諸王子召之, 率甲士出闕門遲回, 以至於死。 子耆。 曼殊, 文化人, 右副代言總子。 恭愍朝, 爲寶馬陪行首, 癸卯, 拜將軍, 累遷至密直副使。 丁巳, 從上豐海道, 擊倭寇, 戊辰, 從上至威化島, 與議回軍, 拜知門下, 稱爲回軍功臣。 庚午, 拜門下評理, 辛未, 兼鷹揚軍上護軍。 及上卽位, 稱爲原從功臣, 拜商議門下府事。 及是, 率其子源之至, 罔知進退, 皆及於死。 子三人, 長卽源之, 次隱之、衍之。
地名: 文化 (黄海道, 縣（令）)
年: 1403.0

○流雞林府尹柳觀于其鄕文化, 申斯近、文貴于咸州。 初, 前少監都熙, 與人訟奴婢于刑曹, 不勝, 怨典書李士穎, 乃言: "昔士穎牧安東, 李潑牧尙州。 二人共謀, 將動兵爲亂。" 有人聞之, 言於戶曹正郞申斯近、宗簿判官文貴。 上聞之, 問斯近等, 斯近曰: "熙之言不足信, 不敢以聞。" 上曰: "如此之事, 宜告於我, 我當明斷。 汝等知而不告, 實有罪焉。" 幷熙而囚之。 巡禁司鞫之, 都熙曰: "雞林記官朱仁等三人與謀, 府尹柳觀禁之。 我言若虛, 宜卽斬我, 我若信, 則爲朝鮮萬世之功臣矣。" 巡禁司大護軍金端執朱仁等三人來, 與熙對辨, 實熙之造言也。 柳觀亦上來自明, 上以事關宗社而不卽上告, 下觀于巡禁司而流之。
地名: 文化 (黄海道, 縣（令）)
年: 1427.0

○黃海道
              白翎鎭, 曾合於文化縣, 其官人吏官奴婢, 移屬新設永康鎭, 稱爲康翎鎭。 初, 白翎鎭在海島, 周圍一百八十餘里, 其地沃饒, 高麗時置縣, 設鎭將副將以治之。 厥後以水路險阻, 爲倭寇所侵, 不能自保, 擧邑出陸, 寓於文化、信川兩邑之間。 歲至庚寅, 革鎭而合(屢)
                〔屬〕
              於文化縣, 至是白翎人吏等悶其本縣湮沒無聞, 求屬新鎭, 以存官號, 於是監司以聞, 以康翎稱之。 從民願也。
地名: 文化 (黄海道, 縣（令）)
年: 1451.0

○議政府啓曰: "臣等今觀刑曹呈文, 知敦寧府事李明晨以黃海道
              文化人司正林德成奴婢等, 托以妻母慶善公主賜牌付婢龍珍伊漏落所生, 告于文化等各官, 方訟未決, 所訟奴婢十四口, 及所訟不干奴婢二十四口, 又公處婢二口等, 招引分置慶尙、全羅等道, 潛隱使喚, 及至事覺, 淹延隱匿, 尙不現納之罪, 命勿論。 臣等以爲, 李尙恒以濫數口奴婢, 猶奪職牒, 今明晨所訟不當奴婢十四口, 所訟不干奴婢二十四口, 公處婢二口等, 招諭移置, 按律罪應杖一百者二, 杖一百身充水軍者一, 不可不抵罪。 或奪職牒, 或流配何如?" 又啓: "今伊之罪, 論以詐欺官私取財, 似是正律。 然上敎當以竊盜論之, 臣等亦以爲, 雖論以竊盜, 未甚相遠, 但金瓘論以窩主則未便。 瓘卽日知情, 轉轉藏匿, 無異眞犯, 然元不與謀, 罪疑惟輕。 准竊盜爲從論, 杖一百徒三年, 免刺何如?" 又啓: "楊繼元、庾智之事, 上敎以爲, 情狀未著。 此則然矣。 若柳宗植則各人納招已如彼, 假令鞫問宗植, 應亦未免, 但會赦幸免耳。 又聞宗植在開城府, 以自己有屋轎子, 用官中彩段粧飾, 贈留後李渲以送, 及遞還于京取去, 此亦貪汚之一事。 請罷之。" 上命罷明晨、宗植職, 瓘之事, 令姜孟卿, 更議于皇甫仁、金宗瑞。 仁等議曰: "今伊宜以竊盜爲首論, 瓘則以竊盜爲從論, 免刺爲便。 且明晨罪名非一二, 但罷其職未便。" 命收職牒。
地名: 文化 (黄海道, 縣（令）)
年: 1457.0

○傳旨刑曹曰: "靈光永屬婢仲非, 賜都承旨曺錫文, 延安永屬婢德非、古阜永屬婢召史, 賜右議政姜孟卿; 昆陽永屬婢莫今, 賜雲城府院君
              朴從愚; 任實永屬婢心水, 賜領中樞院事尹師路; 平壤永屬婢性德、梁玉妹厚存, 賜坡平君
              尹巖; 安邊永屬婢於應伊、濟州永屬婢栢州, 賜花川君
              權恭; 靈光永屬婢松伊, 賜前判中樞院事李季甸; 稷山永屬婢梅花、李石貞妾女小非, 賜判中樞院事李澄石; 玉果永屬婢春月、成勝妾女性今, 賜左贊成申叔舟; 咸興永屬婢銀非, 賜右贊成黃守身, 文化永屬婢玉今、友直女子無心, 賜判中樞院事權擥; 李澄玉妾女哲今, 賜判書韓明澮, 靈光永屬婢玉京, 賜判書權蹲; 忠州永屬婢未致, 賜判書洪達孫; 閔伸妾女玉眞, 賜知中樞院事朴薑; 高山永屬婢欣加伊、李老女諫非, 賜都節制使楊汀; 永興永屬婢矢靡他、梁玉妹閑存, 賜都節制使洪允成; 咸安永屬婢小非、成勝妾女玉童, 賜判書朴元亨, 吉州永屬婢寶今、金尙忠女子尙非, 賜參判具致寬; 大興永屬婢於屯、李老女子李非, 賜前大司憲崔恒; 珍島永屬婢召史、趙完珪妾女玉今, 賜判內侍府事田畇; 錦山永屬婢召史, 賜前提學尹士昀; 權自愼妾女未致, 賜府尹柳洙; 吉州永屬婢定非、兪應孚妾女還生, 賜同知中樞院事奉石柱; 雲峯永屬婢奇德、李末生女子石非, 賜府尹康袞, 牙山永屬婢寶德, 賜都節制使柳河; 康津永屬婢若非, 賜觀察使元孝然; 蔚山永屬婢欣德, 賜中樞崔濡; 全州永屬婢漢非, 賜參判黃孝源; 金海永屬婢祿只, 賜左承旨尹子雲; 結城永屬婢於屯, 賜右承旨韓繼美; 權策妹召史, 賜參議曺孝門; 長連永屬婢延香, 賜右副承旨金礩; 博川永屬婢者斤伊, 賜參議權愷; 江界永屬婢全伊, 賜提學鄭守忠; 婢順非, 賜上護軍柳溆; 南原永屬婢吳非, 賜判事柳泗; 金堤永屬婢內隱非, 賜大護軍安慶孫; 泗川永屬婢永老, 賜上護軍趙得霖; 錦山永屬婢小斤伊, 賜副正洪順孫; 眞寶永屬婢春伊, 賜節制使郭連城, 康津永屬婢內隱伊, 賜前護軍崔潤。"
地名: 文化 (黄海道, 縣（令）)
年: 1469.0

○時, 前文化縣令金景達, 以疎薄正妻, 見劾於司憲府。 景達妾族金崐等。 爭奴婢, 以金壽寧, 歷請臺員營救。 景達狀告憲府云: "前此壽寧爲刑曹參議, 受景達奴婢十餘口, 遂誤決。" 憲府幷劾之, 壽寧曰: "景達妾母尼僧湛淨, 卽我女子養母, 給奴婢於我女子耳, 我何與焉? 崐等立訟翼日, 我丁母憂, 非我誤決也。"
地名: 文化 (黄海道, 縣（令）)
年: 1476.0

○刑曹啓: "私奴麻同與黃州女妓降蓬萊和奸, 黃海道觀察使李淑琦、都事金仲演、黃州牧使任淑、豐川府使金義童、安岳郡守睦哲成、長連縣監朴崇之、文化縣令崔璘, 當考案時, 不詳覆其實, 論以强奸, 至於失入, 請幷推鞫。" 命守令、都事罷職, 令司憲府拿來鞫之, 幷推觀察使。
地名: 文化 (黄海道, 縣（令）)
年: 1490.0

○刑曹啓: "黃海道
              文化居幼學韓淮, 强奸妻妹文殊罪, 律該絞待時, 文殊於韓淮强奸後, 奸張祐罪, 杖八十, 皆宥旨前事。 然韓淮强奸妻妹, 大毁風俗, 文殊以士族女, 韓淮强奸後, 又奸張祐, 虧失節義。 請永屬本道殘邑奴婢, 文殊恣女案施行。" 命議領敦寧以上沈澮議: "追論赦前事, 恐失信, 但文殊錄案何如?" 尹弼商、洪應、尹壕議: "依啓目施行何如?" 盧思愼議: "此事已經大赦, 今屬賤, 恐過重。 韓淮全家徙邊, 文殊只錄恣女案何如?" 從尹弼商等議。
地名: 文化 (黄海道, 縣（令）)
年: 1509.0

○憲府啓曰: "楊州牧使趙金虎, 專不治事, 奸吏用權, 不能禁制, 使民間騷然, 富平府使奇褚, 崇飮不治事, 高陽郡守申景源, 於疲弊之官, 多率奴婢, 衙內十朔之用, 至七十餘石。 文化縣令鄭有綱, 人物最下, 又不治事, 新昌縣監梁濟, 性本狂悖, 又不解事。 請皆罷之。" 傳曰: "皆遞之。"
地名: 文化 (黄海道, 縣（令）)
年: 1519.0

○領議政鄭光弼、左議政申用漑、右議政安瑭、禮曹判書李繼孟、左參贊李長坤、戶曹判書高荊山、工曹判書金克愊、右參贊金安國、吏曹判書申鏛、禮曹參判權橃、參議朴壕等會賓廳, 議更遣奏請使事及命官時宣制, 文化、鳳山、載寧等官移排, 平安兵使挈家, 永興判官革罷, 麻田、積城合幷便否。 傳于光弼等曰: "予意四王事, 雖未蒙允, 宗系一事, 已有勑旨。 今但謝蒙準事而已, 不必待改四王事, 然後竝謝之也。 先謝宗系之事, 卽遣奏請使, 言于朝廷曰: ‘宗系一事, 旣蒙準矣, 弑四王事, 尙依舊不改, 將以得請爲期’ 云, 何如? 謝恩表辭, 亦可熟議。 此乃大事, 赴京使价, 雖似煩擾, 不可以謝恩使, 兼奏請也。" 光弼等啓曰: "見勑書所載, 則人皆有未盡之心。 當初禮部入奏時, 竝入四王事, 而勑書則無之。 今欲更奏洗雪, 孝之至也, 然祖宗革代之際, 不無未盡之事, 强欲辨之, 則辭屈而理不直矣。 初遣奏請時, 未及參議之人, 或謂其不可不奏, 而今則同辭, 以謂不可更奏云。 表辭則當以宗系辨誣等事, 泛然以謝可也。" 傳曰: "禮部覆奏, 雖竝稱兩事, 而皇帝則只許一事, 不可泛然謝之也。 初若不奏則已, 旣擧二事, 而只得準一事, 今不更請, 又從而竝謝, 似不以誠也。 予意以爲不可不遣使更請也。" 光弼等又啓曰: "製勑而不及四王事者, 必有其意。 今雖更請, 必不從外國之言, 而復降勑旨也。 且祖宗事, 豈能盡善? 假令絶之而不許, 則又將何辭? 表辭則雖無謝旨, 旣有禮部覆本, 可以微辭謝之也。" 傳曰: "朝廷所議, 豈偶然乎? 予亦不敢自斷, 然事甚重大。 若不得其宜, 則非徒有議於一世, 抑亦取譏於後世也。 大臣之意以爲更請而不得, 則後事爲難。 中朝雖曰: ‘爾祖乃弑四王, 我國當以誠請改’, 皇帝亦豈必曰: ‘爾祖眞弑四王’ 乎? 不過曰: ‘祖宗所定條章, 難可改之’ 而已。" 光弼等啓曰: "今若更請, 而優辭以答則已, 如有不美之辭, 則是自暴白祖宗之事, 大不可也。 革命之時, 有所未盡, 而强辨奏請, 其於事上之道, 亦不敬矣。 在太宗朝, 宜若竝奏兩事, 而只請宗系一事者, 必有其意也。 表辭則泛稱改正宗系等事, 而謝之何如?" 傳曰: "太宗朝不發明之意, 予未及知, 大臣已知予意, 而予亦知大臣之意也。" 光弼等議啓曰: "永興府獄訟, 則似不煩擾, 然因其邑百姓之請革而革之, 不合於事體。 請勿擧行。 若可以革, 則監司必將啓之矣。" 又啓曰: "宣制, 祖宗所不爲, 行之無益。" 光弼、用漑、長坤、安國、申鏛議曰: "平安兵使 挈家赴任, 載在法典, 行之已久, 今不可輕改。 但營奴婢, 不爲不多, 而役及府奴婢, 果爲未便。 今後在寧邊本營及昌州行營分防時, 衙屬、虞候、評事、軍官、審藥、營吏、六房等, 一應帶行人支供, 皆以營奴婢, 分番使役何如? 鳳山、載寧、文化三邑, 疾癘興行, 非但邑人多致夭扎, 守令亦多死亡, 不可不爲救之之方, 依本道觀察使所啓, 鳳山則束草豆等,
                【地名。】
              
              載寧則閑井里, 文化則看之川等地, 待豐年移邑何如? 且今觀京畿觀察使啓本, 麻田、積城兩邑, 合倂移排, 似可蘇復。 但沿革事重, 未可輕議。 積城地廣且饒, 寬其力役, 則蘇復可冀, 麻田殘弊尤甚, 幾不可支。 姑以禾津里五十餘戶所居之地, 竝民戶割給, 以紓民力爲當。 但慮移屬之民, 憚於小邑之役, 潛移他境者, 間或有之, 令觀察使嚴加禁斷。 且加存恤安業何如?" 悉從之。 光弼等又啓曰: "今之謝恩表, 雖有可製者, 然崔淑生, 自少精於其業, 宜使淑生製之, 而無職者, 不可牌召。 遣史官諭以今日所議之意, 令製之何如?" 傳曰: "可。"
地名: 文化 (黄海道, 縣（令）)
年: 1526.0

○黃海道觀察使尹止衡, 以孝子瓮津正兵胡繼賢、文化私奴時種、前錄事李權、殷栗幼學朴薰, 烈女松禾甲士李叔文妻金氏等馳啓曰: "海陬窮鄕, 節義可嘉。 依《大典》勸奬何如。"傳曰: "此事予甚嘉之。 節行乃治國之本, 十室之邑, 必有忠臣。 黃海道小境, 尙且如此, 況下三道人物阜盛之地, 必多有之, 而未聞馳報何也? 如有已曾旌門者, 必分明深刻, 令人有所矜式。 又令各道監司, 若有孝子、節婦之人, 詳悉啓聞。"
地名: 文化 (黄海道, 縣（令）)
年: 1527.0

○癸酉/聽啓覆。 承旨啓: "天安囚良女末乙許夫奴仇永通奸事, 三覆。 文化囚校生方允良, 其妻打殺事, 三覆。" 皆依律。
地名: 文化 (黄海道, 縣（令）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 文化 (黄海道, 縣（令）)
年: 1594.0

○推鞫廳啓曰: "金應天、金玉謙、安德男、郭希壽、郭大年、三孫、靑今, 刑問二次, 猶不承服。 當卽加刑, 而徒斃無益, 得情難期。 當初張命壽、金光等, 上疏告變於京中, 下書本道, 而時無憑閱啓聞之事。 田得井, 又以逆謀, 進告于文化。 其言以爲: ‘壬辰年倭變後, 邊遐福與應天同謀。 邊涘不死, 入倭鎭爲左衛將, 來到臨津戰所, 遐福往見, 則邊涘言: 「我國之人, 誘引倭奴反國。 金玉謙, 本道都巡察使, 當爲差授」 云云, 得井箇箇聞知。 今年正月, 邊遐福往還慶尙道, 邊涘左衛將, 鄭八龍首謀事, 閭閻中公然說道’ 云云, 而邊遐福本道承服之招, 則前年十月間, 鳳山、黃州出站軍人等來言, 下三道賊徒結黨, 因此始生逆謀云。 田得井, 壬辰七月所聞之言, 未知出於何人, 及今年正月, 遐福閭閻傳說時, 在何處聽聞, 如此曲折, 更爲詳問於得井, 若以爲遐福所言, 則先與遐福, 對面憑閱, 然後金應天等, 更爲加刑窮問, 使不得遁情。" 答曰: "在本道旣已承服, 且以不關違端, 詰問告者未安。 然當爲議啓。" 回啓曰: "臣等於此獄事, 自昨日反覆量度, 所慮者多。 且觀其受刑者, 皆是走卒、愚民之最疲者。 雖不可臆料其如何, 而案獄之事, 貴在得情, 故欲因告者言端, 而與之憑閱, 以得情狀, 伏承下敎, 詰問告者, 果爲未安。 金應天等姑仍囚, 使不至(經)
                〔徑〕
              斃, 而待姜霖、姜霮之來, 推覈文書來歷端緖而處之。" 答曰: "依啓。"
地名: 文化 (黄海道, 縣（令）)
年: 1600.0

○斗壽, 則貪濫兇猾, 而與毒澈同心, 於己丑、庚寅年間, 多殺士類, 以逞其憾, 至於構殺崔永慶、德馨則起復爲吏判, 以墨色天益, 每參於政席, 喪紀因此大壞, 物論非之。 是以其呈辭, 亦有徒有史嵩之起復之誚之語。 爲兵判時, 役兵曹軍, 治南大門外舊基而作家, 取砲樓別營之材瓦而用之。 洪敬紹, 以四山監役, 目見而言之。 其父民聖, 爲文化縣令時, 多出空名告身, 鬻牛百餘頭, 放於通津田庄之野, 野爲之黃。 作通津家時, 窓戶皆造於文化而輸用。 其父, 後爲通津縣監, 纔遞, 德馨以經理接伴使, 以通津米百餘碩取用樣, 出公文, 以覲親事往通津, 馳入其縣, 坐於大廳, 急出倉米百餘石, 使送於其縣之家, 縣吏等入訴曰: "新縣監來, 何物食之乎?" 懇請不爲取去, 德馨不聽, 使之急急輸去。 蔡楨先、慶先, 於通津有農庄, 其兄吉先, 爲民聖
              文化交代, 故明知兩處事。 權盼與德馨婚姻時, 楨先止之曰: "役其父, 使之犯罪, 用心無狀, 不可爲婚姻家。" 盼不能聽。 爲訓鍊都監提調時, 間二三日, 輒送奴, 取米三四碩、赤豆太豆二三碩以去, 連續取用。 嘗取新麰十五碩以去, 郞廳朴子羽, 適自都監, 因公事, 往德馨家, 則負麰者入德馨家, 布網席曝之於庭云。 德馨且以反覆爲事, 其妻父李山海, 力主東論, 德馨實與山海一心, 而持酒往西人金權家, 大言妻父之非。 庚子年柳成龍被論時, 德馨陳箚攻成龍之類, 成龍之類怨之。 德馨厥後, 反附於成龍之類, 成龍之類, 不知其反覆, 頗有推尊之人。 德馨嘗言於兪大楨曰: "仕宦者, 必累度飜轉, 然後乃可至於高官大爵。" 大楨笑曰: "大(鑑)
                〔監〕
              幾度飜轉, 至於政丞乎?" 德馨大笑。 斗壽之奸賊, 德馨之貪縱詭譎, 至於此極, 而入於卜相, 可怪之甚也。
地名: 文化 (黄海道, 縣（令）)
年: 1644.0

○鄭命壽招譯官, 傳言于迎接都監曰: "俺往來兩國, 濫得勑使之稱, 榮幸極矣。 肅川官婢四生, 卽同生之女, 而方以官役, 奔走於箠楚之間, 所見矜惻, 願得免役。 且姪子李玉錬, 以年少愚劣之人, 得蒙天恩, 至爲文化縣令, 極知感激, 而俺之父母墳山, 無人守護, 願換授永柔, 以爲節日祭祀之便。" 都監以聞, 上命言于廟堂。 回啓以竝依其請, 上許之。
地名: 文化 (黄海道, 縣（令）)
年: 1735.0

○丁丑/上行三覆死囚十人, 斷死者五人。 上飭諸臣曰: "今聞人之殞命, 不在杖數之多。 爲官長者, 不思人命之重, 乃謂邂逅致斃, 何傷於我則死者之孤兒寡妻, 豈不矜慘? 以此敎頒布中外。" 司諫許集申前啓, 不允。 又啓請還收金禮晩減死, 又言: "彦陽縣監柳文龍受賂招謗, 宜罷職。" 竝不允。 掌令南泰溫申前啓, 不允。 又啓言: "寶城郡守田萬秋惑私婢廢公務, 宜罷職。" 不允。 文化縣令洪禹諧老病不能言, 宜改差。" 允之。
地名: 長連 (黄海道, 縣（監）)
年: 1457.0

○傳旨刑曹曰: "靈光永屬婢仲非, 賜都承旨曺錫文, 延安永屬婢德非、古阜永屬婢召史, 賜右議政姜孟卿; 昆陽永屬婢莫今, 賜雲城府院君
              朴從愚; 任實永屬婢心水, 賜領中樞院事尹師路; 平壤永屬婢性德、梁玉妹厚存, 賜坡平君
              尹巖; 安邊永屬婢於應伊、濟州永屬婢栢州, 賜花川君
              權恭; 靈光永屬婢松伊, 賜前判中樞院事李季甸; 稷山永屬婢梅花、李石貞妾女小非, 賜判中樞院事李澄石; 玉果永屬婢春月、成勝妾女性今, 賜左贊成申叔舟; 咸興永屬婢銀非, 賜右贊成黃守身, 文化永屬婢玉今、友直女子無心, 賜判中樞院事權擥; 李澄玉妾女哲今, 賜判書韓明澮, 靈光永屬婢玉京, 賜判書權蹲; 忠州永屬婢未致, 賜判書洪達孫; 閔伸妾女玉眞, 賜知中樞院事朴薑; 高山永屬婢欣加伊、李老女諫非, 賜都節制使楊汀; 永興永屬婢矢靡他、梁玉妹閑存, 賜都節制使洪允成; 咸安永屬婢小非、成勝妾女玉童, 賜判書朴元亨, 吉州永屬婢寶今、金尙忠女子尙非, 賜參判具致寬; 大興永屬婢於屯、李老女子李非, 賜前大司憲崔恒; 珍島永屬婢召史、趙完珪妾女玉今, 賜判內侍府事田畇; 錦山永屬婢召史, 賜前提學尹士昀; 權自愼妾女未致, 賜府尹柳洙; 吉州永屬婢定非、兪應孚妾女還生, 賜同知中樞院事奉石柱; 雲峯永屬婢奇德、李末生女子石非, 賜府尹康袞, 牙山永屬婢寶德, 賜都節制使柳河; 康津永屬婢若非, 賜觀察使元孝然; 蔚山永屬婢欣德, 賜中樞崔濡; 全州永屬婢漢非, 賜參判黃孝源; 金海永屬婢祿只, 賜左承旨尹子雲; 結城永屬婢於屯, 賜右承旨韓繼美; 權策妹召史, 賜參議曺孝門; 長連永屬婢延香, 賜右副承旨金礩; 博川永屬婢者斤伊, 賜參議權愷; 江界永屬婢全伊, 賜提學鄭守忠; 婢順非, 賜上護軍柳溆; 南原永屬婢吳非, 賜判事柳泗; 金堤永屬婢內隱非, 賜大護軍安慶孫; 泗川永屬婢永老, 賜上護軍趙得霖; 錦山永屬婢小斤伊, 賜副正洪順孫; 眞寶永屬婢春伊, 賜節制使郭連城, 康津永屬婢內隱伊, 賜前護軍崔潤。"
地名: 長連 (黄海道, 縣（監）)
年: 1476.0

○刑曹啓: "私奴麻同與黃州女妓降蓬萊和奸, 黃海道觀察使李淑琦、都事金仲演、黃州牧使任淑、豐川府使金義童、安岳郡守睦哲成、長連縣監朴崇之、文化縣令崔璘, 當考案時, 不詳覆其實, 論以强奸, 至於失入, 請幷推鞫。" 命守令、都事罷職, 令司憲府拿來鞫之, 幷推觀察使。

○壬寅/初私奴麻同奸黃州妓蓬萊仙, 本州牧使任淑、判官朴文星及差使員豐川府使金義童、長連縣監朴崇之、安岳郡守睦哲成等論以强奸, 觀察使李淑琦亦以强奸治之。 麻同母上言, 遣司饔院僉正丘致崐往鞫之, 乃和奸也。 命悉罷任淑等職, 下義禁府鞫之, 至是禁府以淑琦、任淑杖一百, 文星、義童、崇之、哲成杖六十徒一年擬律以啓, 命功臣, 除杖有徒; 而非功臣, 決杖除徒。
地名: 長連 (黄海道, 縣（監）)
年: 1525.0

○柳溥自禁府來啓曰: "以黃孝貞招辭及長連縣監書狀比對, 則無各異之辭。 但其留宿之日有異, 而其所接家主, 孝貞則謂官屬, 而長連縣監則謂私奴, 此亦有異也。" 傳曰: "黃孝貞初供曰: ‘至月初八日下鄕。’ 而後則曰: ‘至月晦日。’ 前後不同。 且他罪人皆稱: ‘臘月相會。’ 此則皆曰: ‘至月。’ 其三切隣及事干則皆稱: ‘臘月下鄕。’ 爾其往禁府, 與推官、臺諫議之, 如曰其言各異則推之, 皆曰可放則放之可也。"